شه‌فه‌ق نيوز/ ڤايرۆس تازه‌ى كۆرۆنا ك له‌ جه‌هان بڵاوه‌و بويه‌، شماره‌يگ مه‌ردم وه‌پيه‌و تويشهاتنه‌ وه‌لاى كه‌مه‌و له‌ نزيكه‌ى 15 ده‌وڵه‌ت، ئه‌ويش دوياى ده‌ركه‌فتنى له‌ چين ك شماره‌ى قوربانيه‌يل ئى ڤاپيرۆسه‌ له‌تى ره‌سيه‌ 170 كه‌س.
له‌لاى خوه‌يه‌و دوناڵد تره‌مپ سه‌رۆك ئه‌مريكا، ئاشكراى دامه‌زرانن يه‌كه‌يگ تايبه‌ت كرد ئه‌را روێ وه‌ڕوێ بوينه‌وه‌ى ئو ڤايرۆس كۆرۆنا، ك وه‌گووره‌ى به‌ياننامه‌يگ ماڵ چه‌رمگ، ئه‌ليكس عازار وه‌زير ته‌ندروستى و خزمه‌تگوزاريه‌يل مروه‌تى سه‌رپه‌رشتى ئه‌و يه‌كه‌ ئه‌كا ك كاره‌يلى هه‌ماهه‌نگ ئه‌دێ وه‌ل ئه‌نجومه‌ن ئاسايش نه‌ته‌وه‌يى ئه‌مريكى.
جى باسه‌، ئه‌و يه‌كه‌ى تايبه‌ت ته‌ندروسيه‌ ئه‌ركى ئه‌وه‌سه‌ چه‌وديرى له‌ناوبردن ئه‌و ڤايرۆسه‌ بكا وه‌ل وه‌پيداين زه‌مانه‌ت زانيارى وه‌ هاووڵاتيه‌يل له‌و باوه‌ته‌و.
